A Bizottság 277/2004/EK rendelete

(2004. február 17.)

egy takarmány-adalékanyag határozatlan időre történő engedélyezéséről

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1756/2002/EK bizottsági rendelettel [1] módosított, a takarmány-adalékanyagokról szóló, 1970. november 23-i 70/524/EGK tanácsi irányelvre [2], és különösen annak 3. cikkére és 9d. cikke (1) bekezdésére,

mivel:

(1) A 70/524/EGK irányelv előírja, hogy semmilyen adalékanyagot nem lehet forgalomba hozni közösségi engedély nélkül.

(2) A 70/524/EGK irányelv 3a. cikke megállapítja a takarmány-adalékanyagok közösségi engedélyezésének követelményeit.

(3) Az Aspergillus niger (CBS 114.94) által termelt 3-fitáz enzim alkalmazását az 1353/2000/EK bizottsági rendelet [3] malacok, hízósertések, kocák, brojlercsirkék és tojótyúkok állatkategóriákra már határozatlan időre engedélyezte.

(4) Ezt az adalékanyagot brojlerpulykákra a 2316/98/EK bizottsági rendelet [4] ideiglenesen engedélyezte.

(5) Az adalékanyag brojlerpulykákra vonatkozó, határozatlan idejű engedélyezése iránti kérelem alátámasztására az előállító cég 2003 júniusában új adatokat nyújtott be.

(6) Az adalékanyag brojlerpulykák esetében történő alkalmazására vonatkozó engedélykérelem értékelése azt mutatja, hogy a 70/524/EGK irányelvben a határozatlan idejű engedélyezésre előírt feltételek teljesülnek.

(7) Ezen adalékanyag pulykák esetében történő alkalmazását ezért határozatlan időre engedélyezni kell.

(8) A kérelem értékelése azt mutatja, hogy bizonyos eljárásokat kell előírni a munkavállalóknak a mellékletben meghatározott adalékanyag hatásaitól való védelmére. Ezt a védelmet az 1882/2003/EK európai parlamenti és tanácsi rendelettel [5] módosított, a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv [6] alkalmazásával kell biztosítani.

(9) Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A RENDELETET:

1. cikk

A mellékletben szereplő, az "Enzimek" csoportjába tartozó készítmény takarmány-adalékanyagként való alkalmazása a mellékletben megállapított feltételekkel engedélyezett.

2. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2004. február 17-én.

a Bizottság részéről

David Byrne

a Bizottság tagja

[1] HL L 265., 2002.10.3., 1. o.

[2] HL L 270., 1970.12.14., 1. o.

[3] HL L 155., 2000.6.28., 15. o.

[4] HL L 289., 1998.10.28., 4. o.

[5] HL L 284., 2003.10.31., 1. o.

[6] HL L 183., 1989.6.29., 1. o.

--------------------------------------------------

MELLÉKLET

"Szám | Adalékanyag | Vegyi képlet, leírás | Állatfaj vagy állatkategória | Maximális életkor | Legkisebb tartalom | Legnagyobb tartalom | Egyéb rendelkezések | Az engedélyezési időtartam lejárta |

Aktivitási egység/kg a teljes értékű takarmányban | Aktivitási egység/kg a teljes értékű takarmányban |

Enzimek

E 1600 | 3-fitáz EC 3.1.3.8. [Natuphos FTU-8] | Az Aspergillus niger (CBS 114.94) által termelt 3-fitáz készítmény, melynek legkisebb aktivitása: szilárd formában: 5000 FTU/gfolyékony formában: 5000 FTU/ml | Brojlerpulykák | – | 250 FTU | – | 1.Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.2.Ajánlott adag a teljes értékű takarmány 1 kg-jában: 500 FTU.3.0,23 %-nál több fitinhez kötött foszfort tartalmazó összetett takarmányban történő alkalmazásra. | Határozatlan |

--------------------------------------------------